Senderisme i Teca » Guilleries - Collsacabra » Osor-La Rovira-El Coll-Camí Vell-Osor\nOsor-La Rovira-El Coll-Camí Vell-Osor\nZona: Guilleries - Collsacabra >> Ruta: Osor-La Rovira-El Coll\nRevisada el diumenge dia 18 d'abril de 2021\nVista des de la Rovira: Al fons es retallen\nles siluetes del Montseny i el Matagalls, als\nnostres peus els boscos de les Guilleries (any 2005)\nAquesta és una ruta sense gaire dificultat ja que tot i tenir una certa durada (una mica més de 20 km) la pujada és molt suau i gaire be tota la ruta transcorre per pistes forestals. L’única cosa a tenir en compte és la gran quantitat de desviaments i cruïlles que hi ha, però estudiar la ruta amb un mapa ens resoldrà qualsevol dubte sobre el camí a seguir.\nLa ruta comença i acaba a Osor. El camí passa per antigues masies, avui en estat ruïnós, (Can Bosch, El Boscà i La Rovira) i arriba fins al Santuari de la Mare de Déu del Coll. La baixada es fa pel Coll de Nafré, el Camí Vell, l’actual carretera de Sant Hilari i finalment, després de passar pel davant de les despulles del que en el seu dia va ser Can Bosc, arriba a Osor\nUna petita part de la ruta (del Santuari de la Mare de Déu del Coll fins el Coll de Nafré) pertany a l’anomenat Camí Ral (GR-178). La part corresponent al Camí Ral (Santurai del Coll - Coll de Nafré) està perfectament senyalitzada amb línies vermelles/blanques del GR. Aquesta part la podeu trobar documentada (tot i que de pujada i no de baixada a la ruta Osor - Mare de Déu del Coll\nData de la sortida: 5 de novembre de 2005\nRevisada per darrera vegada el: 18 d’abril de 2021\nSituació: Iniciem la marxa a Osor Obrir mapa\nPujada acumulada: 735 m\nAlçada mínima-màxima: 328-962 m\nDistància aproximada: 1900,00 km\nTemps aproximat sense parades : 6h 00m\n0 Osor 0h 00m 0,00 km 328 m\n1 Font del Borratxí 0h 15m 1,08 km 360 m\n2 Can Bosch 0h 25m 1,90 km 403 m\n3 Sortim Carretera km 11 0h 30m 2,06 km 409 m\n4 Camí dreta 0h 40m 2,60 km 443 m\n5 Camí esquerra (tornarem per la dreta) 0h 42m 2,68 km 453 m\n6 Seguim recte 1h 20m 4,20 km 584 m\n7 Deixem a la dreta el camí del Boscà 1h 50m 5,75 km 708 m\n8 Girem dreta. Deixem el camí Osor-Sant Hilari 2h 25m 7,06 km 796 m\n9 Camí de la dreta 3h 00m 8,60 km 933 m\n10 La Rovira 3h 30m 10,12 km 962 m\n11 Girem a la dreta 3h 55m 10,92 km 954 m\n12 Font del Capgrós 4h 00m 11,23 km 918 m\n13 GR-178, seguim entre restaurant i el Santuari 4h 20m 12,34 km 817 m\n14 Girem a la dreta 4h 25m 12,55 km 778 m\n15 Grirem a l’esquerra 4h 35m 13,00 km 720 m\n16 Coll de Nafré. Deixem GR-178 per la pista de la dreta 4h 45m 13,80 km 617 m\n17 Osor 6h 00m 19,00 km 328 m\nAquest recorregut el podem fer sortint des d’Osor o des de Can Bosch (vegeu el mapa). Sortint de Can Bosch evitarem gairebé caminar per la carretera.\nSortim d’Osor en direcció cap a Sant Hilari Sacalm per la carretera arribant a Can Bosc després de passar per la font del borratxí. La casa es troba just en un revolt molt tancat de la carretera i actualment es troba en estat ruinós. Seguim amunt per la carretera i prenem el primer trencant cap a la dreta abandonant la carretera just al km 11. Baixem per la pista forestal i travessem un pont en pocs minuts arribem a la cruïlla 1. Aquí, per la nostra dreta, arriba el camí de les gorgues d’Osor (veurem alguns senyals indicatius). No obstant, avui no les visitarem i, arribats a aquest punt, prenem el trencant de l’esquerra i comencem la pujada fins a la Rovira (el punt més alt de la nostra ruta). La pujada es molt suau i només hem d’anar en compte d’agafar el camí correcte (d’aquí la importància d’anar amb un mapa per fer aquesta ruta).\nDeixem dos trencants a l’esquerra (tot i que el nombre és orientatiu ja que en aquesta zona s’obren i es tanquen pistes forestals molt sovint) i poc abans d’arribar a El Boscà (a 3 km de la cruïlla 1) hem de desviar-nos pel que sembla una pista secundària (tot i que no ho és) cap amunt (és a dir a la dreta). Pocs minuts després arribem a un trencant que ens permetrà (si ho desitgem) desviar-nos per arribar al Boscà (actualment en ruïnes i envoltada de vegetació).\nVista des de La Rovira al 2005 (a la revisió del 2021 hem trobat més arbres i menys vistes)\nLa pista continua pujant i comença a serpentejar deixant el coll de Queròs a la nostra esquerra. Hem d’anar amb compte a les cruïlles (vegeu les marques negres al mapa o millor guieu-vos amb el track del GPS) i passarem per la cruïlla 2. Aquesta cruïlla no té res d’especial i només la marco perquè si seguim el camí de l’esquerra arribaríem a La Coma una altra masia situada a uns 3 km on, molt a prop, podem trobar l’alzina de La Coma una alzina monumental (vegeu la ruta El Boscà-Alzina de la Coma).\nLa Rovira al 2005, al 2021 estava una mica mes enrunada.\nVista parcial del Santuari\nde la Mare de Déu del Coll\nDurant tot aquest trajecte hem estat guanyant alçada a la carretera que tenim a l’esquerra, ara ja no és res més que un petit camí al fons de la vall i és ara quan definitivament deixem de veure-la.\nUna mica més amunt trobem una desviació a l’esquerra, si la seguíssim podríem arribar a Sant Benet en poca estona. Nosaltres, però, seguim per la pista principal fins arribar a La Rovira. La vista des d’aquí és digna de contemplar tot i estar per sota dels 1000 metres d’alçada.\nJa hem arribat al punt més alt de la nostra ruta i comencem a descendir suaument. Passem pel costat d’una antiga oficina d’informació totalment abandonada. L’oficina és de l’època del “boom” de les urbanitzacions…\nPocs minuts més tard arribem a la cruïlla 3. Aquí prenem el camí de la dreta (cap a a l’esquerra arribaríem a Sant Benet i comencem a trobar cases fins arribar a la carretera. Durant aquesta part del camí veiem la muntanya de Sant Gregori i el poble d’Osor a la nostra dreta. Després de passar la font del Capgrós ja només cal que seguim la carretera cap avall fins arribar al Santuari de la Mare de Déu del Coll. Aquí passem entre el Santiuari i el restaurant per seguir els senyals blancs i vermells del GR-178. El camí passa pel costat del cementir i s’endinsa al bosc.\nVista del Pantà de Susqueda i els cingles del Far des de l’Hostal del Coll\nEl GR-178 passa a prop de la Casa Nova del Coll. En aquest tram només cal que seguim les marques blanques i vermelles (GR) o les blanques i grogues que ens indiquen que estem passant pel camí Ral (vegeu la ruta Osor - Mare de Déu del Coll per més detalls). Així continuem baixant seguint els senyals fin el Coll de Nafré on tornem a sortir a la carretera i on podem gaudir d’una bona vista del pantà de Susqueda. Finalment el camí surt a la carretera al Coll de Nafré.\nEns tornem a endinsar al bosc seguint l’indicatiu de l’ermita de la Mare de Déu del Part, pero pocs metres més enllà prenem el camí de la dreta (que segueix al mateix nivell) i no el de l’esquerra (que baixa cap a l’ermita). Abandonem el GR-178.\nAquest és el camí Vell del Coll, i ens porta directament a la cruïlla 1 passant per la roca corbera, una roca que domina el paisatge al mirar al Coll des d’Osor. Aquest camí ens fa passar just per sota de la roca.\nTranquil·lament arribem poc després a la cruïlla 1. Si hem deixat el cotxe aquí ja podem donar per acabada la ruta. Si no és el cas, caldrà que descendim fins a la riera, que creuem el pont i que tornem a la carretera per arribar fins Osor.\nVista d’Osor (amb teleobjectiu ) des del camí Vell\nCaminada Olla de Núria\nRutes a peu Vall de Camprodon\nRessenya Cadí - Moixeró\n10756974 pàgines servides\n177 consultes. 0.771 segons.


Acte de celebració del 50è aniversari de la USOC realitzat a Barcelona el 16 de Novembre de 2016 | Unió Sindical Obrera de Catalunya\nPosted on 16 novembre, 2016 18 desembre, 2016\nL’acte de celebració s’ha realitzat a la Casa de Convalescència (Recinte Hospital de Sant Pau), amb una assistència de 150 persones, on hi eren representants de les institucions, de la Generalitat, Parlament i Ajuntament de Barcelona, al costat de veterans militants del sindicat i de representants de les organitzacions que formen part de la USOC de les seves federacions sectorials i unions territorials i de representants de la confederació USO. També ens han acompanyat representants dels sindicats, direccions d’empreses on tenim representació i organitzacions socials de Catalunya.\nL’acte s’ha iniciat amb la projecció d’un audiovisual amb la història de la USOC, i ha estat presentat per Víctor Jiménez, company de la Federació d’Ensenyament, que agraïnt la presència de tots els assistents a l’acte, ha recordat breument la història de la USOC.\nJulio Salazar secretari general de la Confederació Unió Sindical Obrera, considera un dia emotiu complir 50 anys, que amb tants esforços s’ha construït, i mostra el reconeixement als homes i dones que han fet possible el desenvolupament del sindicat, i perduren els principis i valors de la carta fundacional de la USO. Destaca l’esforç que es va fer al passat, que ha de servir de palanca per al futur per seguir fent sindicat i sindicalisme, fent realitat la utopia de seguir construint la USOC per als treballadors/es de Catalunya.\nJosep Ginesta, secretari general del departament de Treball i Afers Socials, en nom del govern de la Generalitat, destaca la importància del sindicalisme fort per democratitzar el mercat de treball, i el paper jugat per la USOC en la defensa dels drets dels treballadors/es de Catalunya. Tenim grans reptes per al futur i cal seguir treballant per arribar a ells.\nMontserrat Ballarín, Regidora de Comerç i Mercats de l’Ajuntament de Barcelona, agraeix la invitació, i entén que aquest acte és una manera de renovar el compromís amb el sindicat, i de seguir lluitant, també comparteix la idea de la necessitat d’un sindicalisme útil per millorar les condicions laborals. El repte és superar l’individualisme i reivindicar el paper del sindicalisme en la defensa dels drets dels treballadors/es a la ciutat de Barcelona.\nM.H. Sra. Carme Forcadell, presidenta del Parlament de Catalunya, reconeix que el 50è aniversari demostra molts anys en la defensa de les llibertats i la democràcia, és important recordar que la defensa dels drets dels treballadors són imprescindibles pel seu paper de contrapès davant dels poders econòmics, reconeix el paper de la USOC a la defensa dels drets des de la independència dels partits i la defensa de la justícia social. Destaca el risc d’exclusió social i pobresa malgrat treballar, i que hem d’encarar un salari mínim digne, lluitar contra la precarietat laboral, la desigualtat de gènere, la bretxa salarial existent que cal seguir lluitant per corregir-la, l’atur juvenil i l’atur de llarga durada. Destaca el paper del Parlament per a la derogació de la llei mordassa i està en contra que es coarti i criminalitzi l’acció parlamentària i tampoc podem acceptar la criminalització de les lluites sindicals.\nMaria Recuero secretària general, inicia la seva intervenció recordant\ntots els homes i dones que formen la USOC avui, i també els que l’han precedit.\nDes de les reunions clandestines dels anys 60, en plena dictadura, l’inici de l’organització del sindicat en la sortida democràtica de la dècada dels 70, la participació des del primer moment en l’Assemblea de Catalunya, la dura lluita en la reconversió industrial dels 80 o la crisi dels 90, ha anat en paral·lel a un camí lent però constant en la construcció d’un sindicat d’arrel catalana, instaurat a tot el territori i a tots els sectors de la nostra societat. Històricament, la USOC, ja des de la il·legalitat, ha treballat sindicalment en molts sectors laborals, dels quals hem de destacar el sector del Metall, el Tèxtil, la Banca, la Química, l’Alimentació i les Gràfiques. Més endavant, el treball sindical es va anar ampliant a altres sectors com l’Ensenyament, les Assegurances, l’Aigua-Gas-Electricitat, les Administracions Públiques, l’Hostaleria, la Sanitat, la Vigilància i Seguretat, la Mineria, la Construcció, el Comerç, el Transport, i un etcètera de sectors presents a la societat.\nTambé comenta que cal remarcar la nostra presència històrica a un munt d’empreses de totes els tamanys i sectors com la Hispano Olivetti, ASEA, Printer, Cobega, Inter, Banc Ibèric, Banc Bilbao, Banc Santander, La Sed, Papereria Espanyola, Schindler, Nerva, Phillips, Miniwatt, Rivière, Sharp, Bayer, Basf, Roca, ABB, Ercros, Vulcano, Camy/Nestlé, Valentine, Makro, Torredemer, Fontanals ….\nEls homes i dones de la USOC sempre han ofert una mirada àmplia a la lluita pels drets dels treballadors i treballadores. Malgrat les dificultats i la manca de recursos, sempre s’ha prioritzat la presència del sindical a tot el territori i a tots els sectors i, també, en els àmbits confederals i internacionals.\nEls aspectes que va destacar de la història del sindicat, són alguns dels perquè la USOC ha arribat als 50 anys de vida. Un altre perquè, és l’enorme perspectiva social de la seva acció sindical. La lluita per les desigualtats, els riscos en el treball, el paper de la dona (en aquest punt reivindica la mirada de la USOC envers les dones en la lluita sindical, i diu sentir-se orgullosa de dirigir una organització on ser secretària general no és un fet extraordinari, sinó que es veu com quelcom normal). Una organització on el nombre de delegades dones sempre ha estat molt elevat i això atorga una mirada a vegades diferent i més àmplia a l’acció sindical.\nLa feina de la USOC amb els treballadors immigrats també obeeix a aquesta perspectiva humana, solidària i social. Igual que ho són els esforços amb els treballadors joves i la gent gran.\nPer a ella és un privilegi i una sort commemorar una efemèride com la que avui ens aplega aquí. 50 anys de lluites sindicals passades, ens han fet forts per als pròxims anys que han de venir.\nTambé fa un record per a tots els companys i companyes que han protagonitzat aquestes lluites i ja no estan amb nosaltres i, tots aquells que per diverses circumstàncies avui haurien compartit aquest acte i no han pogut assistir. De tots ells i elles també és aquest 50è aniversari perquè van lluitar per fer-ho possible.\nFinalment comenta que els anys que venen seran difícils per la situació social i laboral que ens hi trobem però la USOC lluitarà com a tercer sindicat a Catalunya, per defensar els seus reptes de futur, alguns d’ells són:\n– recuperar la força impulsora que significa la negociació col·lectiva a les empreses\n– millorar dels salaris per recuperar el consum i permetre el creixement econòmic\n– impulsar la igualtat entre homes i dones i aconseguir eliminar qualsevol tipus de discriminació\n– lluitar contra l’atur de llarga durada i l’atur en els joves\n– defensar l’Estat del Benestar\n– lluitar perquè hi hagi unes polítiques econòmiques que promoguin el creixement i la creació d’ocupació real i de qualitat.\n– Construir una Catalunya Social\nAcaba amb un fragment de la Carta Fundacional de la Unió Sindical Obrera:\n“Irrompem en el sindicalisme perquè és històricament el més proper i fidel als interessos obrers i a les necessitats del poble, i perquè és per excel·lència l’instrument democràtic de major eficàcia a l’abast dels treballadors i treballadores”.\nDurant tot l’acte s’ha pogut visualitzar l’exposició que la USOC ha realitzat amb la seva història, sent fidels als ideals i treballant per al futur. Aquesta exposició es podrá veure als locals de la UNC (C/ Sant Rafael 38-42).\nNotícies USOC, acte del 50 aniversari USOC\nActe de celebració del 50è aniversari de la USOC a Barcelona (16/11/2016)____\nActe de celebració del 50è aniversari de la USOC a Barcelona (16/11/2016)____)\n← Jornada sobre els riscos psicosocials:…\nValoració del IPC d’Octubre 2016 →


Lletina i Zeaxantina per als ulls i els ulls Proveïdors i fabricants - Compra els millors productes - CAMP NATURAL\nExtracte de flor de meravella Luteïna i zeaxantina per a ulls i ulls\nNom llatí: Tagetes erecta\nAspecte: pols fina de luteïna taronja, pols fina groga zeaxantina\nEspecificació: Luteïna 5% -95%, zeaxantina 5% -60%\nCAS NO: Luteïna 127-40-2; zeaxantina 144-68-3\nNom del producte: extracte de flor de maravilla\nIngredients: Luteïna, zeaxantina\nLa meravella és una herba anual. Procedent a Mèxic, actualment a Heilongjiang, Jilin, Mongòlia Interior, Shaanxi, Yunnan i altres llocs, hi ha un gran cultiu. Produïm totes les matèries primeres utilitzades en la base de planter de marigold de Yunnan. El sòl endèmic i les condicions lleugeres, que fan de Marigold un creixement ràpid, un període de floració prolongada, alt rendiment i bona qualitat, garanteixen un subministrament constant de matèries primeres, producció d'alt rendiment i baix cost de producció. La luteïna és un carotenoide que es troba en verdures i fruites. Actua com un antioxidant, protegint les cèl·lules contra els efectes nocius dels radicals lliures.\nLa luteïna també coneguda com a progesterona vegetal, és un pigment natural molt present en plàtans, kiwi, blat de moro i marigold. La luteïna és una espècie de carotenoide. La luteïna té estructures molt complexes, actualment no es pot sintetitzar manualment. La luteïna només es pot extreure de les plantes. La luteïna després de l'extracte té una aplicació molt important en el camp de l'alimentació i la salut. Perquè el cos humà no pot produir luteïna. Tan sols podem alimentar-lo o afegir-lo addicionalment, de manera que s'ha prestat més i més atenció. La luteïna pot protegir la vista, és un bon colorant alimentari, pot regular els lípids sanguinis, té el paper d'obstrucció de les artèries i pot combatre el càncer.\nLuteïna 5% -95%, zeaxantina 5% -60%\nLuteïna 127-40-2; zeaxantina 144-68-3\nPols fina de luteïna de color taronja, pols fina groga de zeaxantina\nEtanol i aigua i oli\n1.Zeaxantina pot protegir la vista, evitar que descendeixi. Protegeix la membrana groga a la retina, inhibeix la màcula lutea des de la degeneració i la visió borrosa. Antioxidació, inhibeix el radical lliure nociu de la formació. Protegiu la retina, absorbeu una gran quantitat de llum blava que entra als nostres ulls.\n2.Luteïna presenta la menor densitat de pigment macular, redueix la incidència de la cataracta.\n3.Anti-oxidació, inhibeix l'activitat de radicals lliures derivats d'oxigen actius.\n4. Inhibir la paret de l'artèria de l'engrossiment i l'embolisme arterial, reduir l'oxidació del colesterol LDL, retardar l'arteriosclerosi.\n5. Efecte secundari, inhibeix el carcinoma mamari, el carcinoma de pròstata, el càncer rectal, el càncer de pell, etc.\n6. La zeaxantina és un pigment natural, potent colorant, dosificació baixa, color de color brillant.\nHot Tags: extracte de flor de maravilla, luteïna i zeaxantina, luteïna zeaxantina\nUn parell de: 100% pur natural Clary Sage Oil essencial per a cabell, perfum Clary Sage Oil\nSegüent: Extracte de les arrels de Sophora Flavescens El plaguicida de Matrine, l'extracte de Kushen Insecticida de Matrine\nPols Aloín 20%, 40%, 60%, 90% d'Aloe Barbadensis per...\nExtracte de fulla d'oliva pura Oleuropein per a cosm...


SolarCampus - Splash\nT'estem buscant!!great things, two things auite enough time.\nSi te interesan las energías renovables,\nConvertir el Campus de Terrassa en un Smart Energy Campus... el primer pas aconseguir integrar més energia renovable per mitjà de dues plantes fotovoltaiques dissenyades i construïdes per estudiants.\nA on es realitzarà el projecte?\nAquest projecte compta amb més de 40 estudiants de diferents branques i especialitats dins de l'enginyeria. Han estat dividits en grups, per tal de dur a terme el projecte segons els gustos i qualitats de cada participant. Si tens qualsevol dubte, ¡no dubtis en contactar amb nosaltres!\nEls estudiants d'aquest grup s'encarregaran del muntatge de la instal·lació, des dels panells fins la connexió a la xarxa.\nInformàtica i Pantalla LED\nEncarregats de la monitorització de la nostra instal·lació a temps real de les dades de consum i estalvi, i els transmitirà a una pantalla a la façana de la biblioteca.\nEstudiants que porten la pàgina web i s'encarreguen de l'activitat a les xarxes socials. Ens tenen que conèixer a tot el món! Segueix-nos a les xarxes!\nEncarregats, tant financiera com publicitària, de donar a conéixer el nostre projecte de primera mà. Si tens contactes i vols contribuïr en aquest projecte, la nostra porta està oberta.\nVídeo i Documental\nQuina millor manera que veure el treball ben realitzat que en un documental? En aquest grup es troben els responsables del video documental i dels videos actualitzats de les nostres activitats. Segueix-nos a YouTube!\nProfesor del departamento de eléctrica - Asesor del Proyecto\n¡Estigues al cas de les novetats!\nParticipació al XI Fòrum d'Empreses de la ESEIAAT\nEl projecte SolarCampus ha participat al XI Fòrum d'Empreses de la ESEIAAT, on empreses de gran importància s'han donat a conèixer davant dels futus enginyers de les escoles. SolarCampus ha fet acte de presència en front diferents empreses del sector i estudiants de tot tipus d'enginyeries, resolent qualsevol dubte i donant sempre la més actualitzada informació als interessats.\n3ª Reunió de Grups\nEn aquesta reunió ens hem posat d'acord definitivament amb els grups de treball i ja hem començat a donar els nostres primers passos per realitzar la instal·lació! La setmana que vé està previst mesurar les característiques de voltatge i intensitat de les plaques i començar a muntar els strings. Encara queda molta feina!\nÉxit a la Reunió Informativa\nLa reunió de SolarCampus ha anat com la seda, i més de 50 alumnes de la ESEIAAT han vingut per mostrar el seu interès i participació en el projecte. Un cop més, moltes gràcies per la vostra ajuda!\nUn cop passin els exàmens del gener, els nous membres es reuniran de nou per començar la fase 2 del projecte.\nUs informem que el pròxim 21 de desembre farem la nostra primera reunió informativa en la sala de conferències de la EET de Terrassa. Allà podreu veure el nostre projecte més extensament i veure'ns cara a cara per poder comptar amb la vostra col·laboració. Ens veiem!\nMuntatge dels Blocs\nEl pròxim dijous 15 ens porten els blocs de formigó que necessitem per col·locar els panells fotovoltaics en els terrats del TR11 i la biblioteca. Si voleu venir a veure-ho, passeu-vos per la plaça del campus! Allà estarem Marc Vallcorba i Sergio García per supervitzar la instalació.\nAvui donem per començat el que esperem que sigui un gran projecte. Esperem la col·laboració de tothom per a que pugui repercutir al máxim de gent possible.\n15-12-2016: Descarga de 17.000 kg de bloques y 250 paneles fotovoltaicos. ¡Ya podemos comenzar!\nDec 15th 5:48AM\t#SolarCampus\nFeb 15th 3:09PM\t#SolarCampus\nMar 3rd 6:01AM\t#SolarCampus\nMar 3rd 6:02AM\t#SolarCampus\nMar 3rd 6:03AM\t#SolarCampus\nMar 3rd 6:04AM\t#SolarCampus\nApr 4th 5:48AM\t#SolarCampus\nApr 4th 5:49AM\t#SolarCampus\nPer qualsevol dubte contacta amb nosaltres a\nTrabajo en el que quiero participar Diseño y Montaje de Planta Monitorización y Pantalla LED Diseño Pantalla LED Relaciones externas y Sponsors Community Manager Vídeo y Documental Coordinación y Logística


ERC acusa la Moncloa de “vendre fum” amb la llei de memòria\nRufián recorda que ERC demana "coses molt senzilles", com ara que un règim sortit d'un cop d'estat es declari il·legal, el que també demana Junts\nEsquerra Republicana ha acusat aquest dimecres a la tarda el govern estatal de “vendre fum” a l’entorn de la Llei de memòria democràtica i ha negat que les reformes que planteja l’executiu obrin la porta a indemnitzacions als familiars de les víctimes. Ho ha dit el diputat republicà al Congrés Gabriel Rufián, que en roda de premsa ha subratllat que la proposta de modificació de PSOE i Podem abasta l’article 31 de la norma, que parla “de forma poc clara” i “sense mecanismes” de les reparacions, i en canvi no toca el 100.4, “que és l’específic que parla de reparacions”. Rufián ha considerat que o bé “se n’han oblidat, estrany però possible” o bé “algú està enganyant a algú, o a tothom”.\nEl diputat republicà també ha lamentat que van enviar les seves esmenes a la Llei d’amnistia al grups parlamentaris que donen suport al govern espanyol fa prop d’un mes i encara no han rebut resposta. “És fals que ens hagin trucat. O com a mínim és fals que ens hagin contestat”. Alhora ha recordat que ERC demana “coses molt senzilles”, com ara que un règim sortit d’un cop d’estat es declari il·legal, el que demana Junts. Per això ha lamentat l’estratègia del PSOE, que també negocia la reforma amb Ciutadans, i ha considerat que “no té cap sentit que un govern progressista tingui por de declarar il·legal un règim feixista”.\nD’altra banda, el republicà també ha lamentat que l’executiu liderat per Pedro Sánchez obri la porta a que la Llei d’amnistia, la que el 1977 va permetre evitar judicis als integrants del règim franquista, s’aculli a complir la legalitat internacional sobre els drets humans. “I la Constitució?”, s’ha preguntat Rufián. “Fa més de 40 anys que ja reconeix que es plega a aquesta legalitat internacional”. Rufián ha afegit: “De fet, el 1977 Espanya, encara sense Constitució, ja es va adherir a la convenció de Ginebra”. Per tant, ha conclòs, “dir això avui és enganyar el personal. L’única manera que la Llei d’amnistia compleixi aquesta legalitat és canviar-la”. Al seu parer, però, “no es vol canviar perquè seria reconèixer un terrible error que es va cometre fa més de 40 anys“.\nVeterà antifranquista. Novembre 17, 2021 | 19:43\nDoncs jo vaig denunciar aquest "Terrible error" ara fa 40 anys i me'n vaig haver de sentir de tots colors; de franquista per amunt. Adonars-se'n ara serveix de ben poc. O de res.


Comunicat de Memòria de Mallorca pel dia d’avui |\nComunicat de Memòria de Mallorca pel dia d’avui\nPublicat el 18 Juliol 2011 per atzavara\nus feim arribar el comunicat de Memòria de Mallorca en aquest dia tan assenyalat:\nHan passat setanta cinc anys d’ençà que uns militars es revoltaren contra el legítim govern de la República espanyola i desencadenaren la guerra civil espanyola, acompanyada d’una repressió duríssima que es va estendre durant dècades tenint com a punt de referència totes aquelles persones que fossin alienes al “Movimiento Nacional”. A Mallorca, el cop d’estat va començar amb una mentida i una deslleialtat del comandant militar de les Balears, el general Goded, al governador civil, Antonio Espina, davant de qui va reafirmar el seu compromís amb el govern republicà. El dia 19, ben matí, Goded proclamava el seu ban de guerra i s’iniciava la persecució de tots aquells homes i dones que havien mostrat el seu suport, no a un govern, sinó a un sistema polític: la República espanyola.\nDes dels primers dies, començaren a aparèixer morts a les voreres de les carreteres de l’illa, als cementiris. Tret dels addictes al règim, totes les altres persones eren susceptibles de ser declarades sospitoses i empresonades a qualsevol indret. Les presons s’ompliren, a Manacor s’arribaren a fer tres fogueres que servien per cremar els cossos de les persones afusellades, algunes d’elles encara vives, a Porreres es posaren en funcionament els assassinats massius i la justícia va actuar com a suport legal dels judicis del règim, tots ells sense cap garantia jurídica per a l’acusat, donant empara a afusellaments massius a Palma o a Illetes. Moltes famílies varen veure com el seu patrimoni era incautat responsabilitzant-los de la guerra que havien començat uns altres. I, davant de tot això, el silenci còmplice de l’església i el gaudi de la dreta de l’illa.\nPer això mateix, davant una data assenyalada a sang i foc dins la història del nostre país, Memòria de Mallorca manifesta:\n1. Exigim que tots els partits polítics, sense cap excepció, condemnin de manera clara i rotunda el cop d’estat del general Franco i els seus còmplices.\n2. Exigim que tots els partits polítics es comprometin a recuperar el nom, l’honor i la dignitat de totes aquelles persones que patiren la repressió franquista.\n3. Exigim que el govern balear lideri la recerca dels cossos dels desapareguts, assenyali els indrets on foren enterrats i els protegeixi, d’acord amb el conveni subscrit entre la nostra entitat i aquest govern.\n4. Exigim que l’església mallorquina reconegui les seves responsabilitats en el cop d’estat i el suport als assassins feixistes i se’n disculpi públicament.\n5. Exigim que l’església de Mallorca posi a disposició dels investigadors i les famílies i persones interessades la totalitat dels seus arxius relacionats amb el cop d’estat i la repressió.\n6. Exigim als tribunals de justícia espanyols la investigació dels crims franquistes com a crims contra la humanitat i, a l’Estat Espanyol, l’aplicació de la convenció internacional per a la protecció de les persones contra les desaparicions forçades que\nva signar l’any 2009\n7. Demanem la col·laboració i la responsabilitat de totes aquelles persones que, pel motiu que sigui, tenen algun tipus de ressò públic i els sol·licitem prudència i reflexió a l’hora de fer referència a la repressió feixista i el dolor de les víctimes.\nFinalment, manifestam la voluntat de seguir defensant els principis de Veritat, Justícia i Reparació i la lluita contra la impunitat dels crims franquistes. Aquest és el camí que hem de seguir, la societat civil i les institucions publiques que ens representen, sense partidismes politics interessats, per aconseguir la vertadera reconciliació després de 75 anys de l’inici del conflicte.\nMemòria de Mallorca. 18 de juliol de 2011\nL'entrada va ser publicada el Antifeixisme i xenofòbia, Criminalització i repressió, Drets bàsics, Estat Espanyol i el Món, Illes Balears, Memòria històrica per atzavara. Guarda l'enllaç permanent.


LAB Tech4Climate s’inicia accelerant 4 startups\n01/04/2019 Canvi climàtic\nComença el projecte col·laboratiu internacional FREECLIMB\n14/03/2019 Canvi climàtic\nL’IRTA participa en l’informe del MedECC sobre el canvi climàtic a la Mediterrània\nUna nova línia de recerca transversal per a impulsar l’estudi del microbioma\nEl LAB Tech4Climate format pels socis cofundadors (Ship2B, Aigües de Barcelona, IRTA, Torres i Fundació Futur) i experts especialitzats, ha començat amb l’acceleració de quatre startups d’impacte social en l’àmbit de la sostenibilitat i el medi ambient.\nDurant el propers mesos, rebran assessorament de professionals i experts del sector i es potenciarà la cerca i generació d’aliances per impulsar el seu creixement. L’equip de Ship2B les analitzarà per realitzar una inversió inicial de 40.000€ i fins un total de 400.000€ en rondes posteriors.\nLes 4 startups seleccionades han estat:\nEntomo Agroindustrial (Murcia): Plataforma de professionals independents que treballen en projectes per transformar subproductes i residus de la indústria alimentària fent servir insectes.\nFarmidable (Madrid): Un model de distribució de producte local i de temporada, directe del productor al consumidor vers comunitats naturals de consum. Comerç just i garantia de benefici per al productor.\nFeltwood (Saragossa): Nou material produït amb residus vegetals agrícoles no aptes per l’alimentació. Resistent, versàtil, biodegradable i sostenible.\nGreen Urban Data (València): Serveis de Big Data que proporcionen informació per a la presa de decisions orientades al desenvolupament d’estratègies ambientals per millorar la qualitat de vida.\nEls dies 19 i 20 d’abril es van fer les primeres sessions de diagnòstic amb experts de l’IRTA i de la resta de socis del LAB. Durant aquests dos dies van rebre formació, mentoring i assessorament especialitzat per ajudar a establir sinèrgies i col·laboracions, i alhora explorar internament opcions interesants.\nShip2B, Aigües de Barcelona, Torres, IRTA i Fundació Futur són els socis cofundadors del LAB Tech4Climate, plataforma d’inversió i acceleració per a startups en l’àmbit de la sostenibilitat i el medi ambient.\nLa propera entrada de projectes es realitzará al setembre, i les startups interessades poden presentar les candidatures fins el 15 de juliol. Trobareu tota la informació a la pàgina web de Ship2B.


Disseny web Responsive | Tarragona i Reus | Avellana Digital\nTenir presència en tots els dispositius és molt important per arribar al nostre públic objectiu i assegurar l’èxit d’un projecte.\nUn gran percentatge d’usuaris es connecta cada dia des de diferents dispositius (smartphones, tablets, portàtils, PCs, llibres electrònics...) i cada un d’aquests dispositius té les seves característiques i limitacions de visualització.\nQué és el disseny web responsive?\nEl disseny web responsive és una tècnica de disseny web que permet una correcta visualització d’un lloc web en diferents dispositius (ordinadors, tablets, smartphones...).\nMitjançant diferents tècniques, redimensionem i col·loquem els elements perque s’adaptin a cada dispositiu, assegurant una òptima visualització i una bona experiència d’usuari.\nEn què em pot ajudar tenir una web responsive?\nMés visites des de mòbils\nAjuda al posicionament web o SEO\nAugment de les taxes de conversió\nReforça la vostra marca\nUs ajudem a definir els objectius del lloc web, a qui va dirigit i quina finalitat té i a planificar l’estructura i els continguts que es mostraran.\nCreem l’aspecte visual del lloc web, composició de pàgines tipus i comportament dels diferents elements d’interacció per tal que el lloc web tingui un disseny que sigui atractiu, clar i permeti un accés ràpid a la informació.\nComprovem que el disseny responsiu funciona correctament així com tots els elements de navegació. Un cop veiem que tot és correcte, publiquem el lloc web.\nRedisseny Reus Digital\nD'altra banda, s'ha possibilitat una estructura de la portada flexible, podent gestionar les columnes de la home i distribuir el contingut lliurement. A través de la interfície del backoffice, el creador de continguts pot decidir crear la portada en files d'una, dues, tres o quatre columnes, segons les necessitats de publicació. També és possible triar-ne el mode de visualització , segons la posició del títol respecte la imatge.


La Generalitat inverteix més de 7 milions d’euros a Badalona mitjançant el Contracte Programa 2017 - ERC Badalona\nAquesta inversió permetrà que els equips bàsics dels Serveis Socials de la ciutat incorporin 25 professionals\nEl Departament de Treball, Afers Socials i Famílies de la Generalitat de Catalunya va signar amb l’ajuntament de Badalona l’addenda 2017 del contracte programa, que suposa una inversió de 7.116.580,47 euros, destinats sobretot als Serveis Socials.\nEl treball del Departament amb la regidoria de Serveis Socials va permetre a la Consellera Bassa i l’alcaldessa Sabater formalitzar l’acord. L’acord té com a principal novetat la incorporació de 25 nous professionals a Badalona. Per primer cop s’inclouran administratius com a part integral dels equips socials, donant resposta a una demanda històrica. També es donarà resposta a una altra necessitat: introduir nous indicadors a l’hora d’aplicar les ràtios de treballadors i educadors socials que corresponen a una població. Per primer cop no es té en compte només el nombre d’habitants sinó també el nombre de persones beneficiàries de la Renda Garantida de Ciutadania, el nombre d’expedients d’infants i adolescents en situació de risc i el nombre d’expedients de dependència. Tenint en compte aquests factors, a Badalona li corresponen 6 treballadors socials i 3 educadors socials més dels que tenia fins ara.\nAquest any, doncs, els equips bàsics de Serveis Socials Badalona estaran formats per 83 persones, el sou dels quals està finançat en un 66% per Treball, Afers Socials i Famílies i en un 34% per l’ajuntament.\nAquests canvis es valoren molt positivament des de la regidoria de Serveis Socials de Badalona, perquè permetran enfortir els equips, que a la ciutat atenen al voltant de 20.000 persones. La regidora Agnès Rotger està convençuda que “la incorporació de 25 professionals a Badalona és un pas molt important per millorar la qualitat del servei a la ciutadania i també les condicions de treball dels nostres equips, que atenen persones molt colpides per la crisi i necessiten tots els recursos possibles per fer la seva intervenció social”.


Pis estil loft de 150 m², amb doble alçada i vistes a la mar, a la primera planta d'un edifici exclusiu de 9 pisos i només un habitatge per planta i dues places de garatge de propietat.\nL'habitatge forma part d'un projecte de l'arquitecte Roberto García, que ha volgut aprofitar la llum i les vistes a la mar en tota la seva magnitud dissenyant grans superfícies de vidre i un saló-menjador amb doble alçada. La espaiosa àrea comuna, amb piscina i zona solàrium, completa una proposta immobiliària única a la zona, que compleix amb el propòsit d'oferir als seus propietaris tota la calidesa i l'exclusivitat típiques de la Platja Sant Joan.\nA l'entrar a l'habitatge a l'esquerra, trobem un espectacular saló-menjador de gairebé 24 m² amb accés directe a la terrassa ia la terrassa. La doble altura i els seus amplis finestrals s'obren infinitat de possibilitats de personalització. Per exemple, es poden unir dues plantes per una escala interna a la zona de la sala-menjador gràcies al seu disseny interior innovador. D'aquesta manera, es pot aconseguir un habitatge dúplex amb més de 200 m² útils i 40 m² de terrasses també a doble alçada.\nEnfront de nosaltres veurem la còmoda i assolellada cuina de 9 m². A la dreta, es troben els 3 dormitoris en línia, un d'ells matrimonial amb bany privat. L'altre bany dóna servei als altres dos dormitoris dobles. Tots ells poden gaudir d'accés directe a la lluminosa terrassa amb vistes a la mar. Un còmode safareig completa el pis.\n1 dormitori matrimonial


Menú complet, saludable i fàcil pel Nadal - Vilardell Digest\nVilardell Digest > Blog > Menú complet, saludable i fàcil pel Nadal\nEn els últims anys s’ha posat molt de moda el moviment real food, una nova manera de veure l’alimentació amb menjar real i, per tant, sense tants processats o ultraprocessats. Si ets un real fooder i vols celebrar el Nadal mantenint-te en forma, sense descuidar el teu menú setmanal saludable, queda’t amb nosaltres. Et proposem uns consells perquè puguis preparar delicioses receptes de menjar saludable sense deixar de gaudir del plaer de menjar. D’aquesta manera, t’organitzaràs de manera diferent al que portes fent any rere any en el menjar de Nadal, el sopar de nit de Cap d’Any o el menjar d’Any Nou.\nTinguis o no convidats, aquí et portem algunes idees per a preparar els menjars d’aquest Nadal 2019:\nEntrants i aperitius:\nAposta per la verdura i el marisc per a preparar els teus aperitius nadalencs. Existeixen diferents opcions, com preparar receptes amb pasta fullada, molt versàtils i delicioses a partir de verdures, crues o rostides, formatge light… També pots decantar-te per uns “pintxos” de pop, fruites o verdures caramel·litzades amb trossets de peix, torrades o verdures crues per a acompanyar l’hummus o una amanida de tomàquet i alvocat servida amb un bon amaniment… Són plats saludables, senzills de preparar i fàcils d’adaptar amb altres aliments a manera d’acompanyament.\nDecanta’t per plats deliciosos, plens de color i fàcils de fer. Algunes opcions poden ser les cremes o consomés, com per exemple, una crema de carabassa rostida, pastanaga i patata amb crostons o ou com a decoració; un pastís de patata farcit de tonyina, ou, gambes, pebrots i olives i, per descomptat, un dels plats estrella del Nadal: el còctel de gambes o marisc amb una salsa rosa o de iogurt casolana.\nEl peix acompanyat de verdures al forn o el pollastre a la taronja, per exemple, poden ser bones opcions si vols mantenir els teus hàbits saludables d’alimentació. A més, són deliciossos i amb molt sabor.\nLes postres són el gran pecat d’aquestes festes, ja que en moltes ocasions trenquen completament amb la nostra rutina saludable passant factura al nostre sistema digestiu. Però hi ha opcions més saludables perquè puguis preparar aquest Nadal sense haver de passar per la ingesta de gran quantitat de sucres. Decanta’t per les broquetes de fruites (poden anar recobertes amb xocolata de + 85%) o un brownie amb dàtils casolà saludable i deliciós.\nTracta de no obsessionar-te i cuina allò amb el que et sentis més còmoda. Com diu el refrany, “una vegada a l’any no fa mal” i si després el compenses amb altres dies sense excessos i exercici tant interior com exterior, molt millor.


Els tres colors d’Eivissa - Eivissa\nDISFRUTA EIVISSA : Al camp\nEls tres colors d’Eivissa\nEn el cor de Sant Antoni es troba la frondosa vall de Buscastell amb el seu conegut Broll, un refugi natural on la remor de l’aigua és omnipresent.\nDiuen que Eivissa no és blanca, com li ha donat fama el seu nom, sinó de tres colors: el vermell del camp, el verd dels arbres i el blau del cel. I no hi ha millor lloc a l’illa per observar aquesta preciosa paleta tricolor en tota la seua esplendor que es Broll de Buscastell, una vall situada al cor del municipi de Sant Antoni de Portmany.\nVall de Buscastell\nCamp de Buscastell\nSi ens hi endinsam, podrem veure els camps de cultiu alimentats per l’aigua que davalla del torrent des Broll, l’aqüífer més abundant de l’illa. En aquest bucòlic paratge la terra és vermellosa i fèrtil; el camp, verd i humit; el cel, blau intens i net. Caminant pel caminoi, sense asfaltar i amb alguns desnivells, la remor de l’aigua és omnipresent a través de molins, fonts, canals, safareigs i séquies, de procedència andalusina.\nProp d’aquest caminoi neix es Broll, que neix als puigs per banyar la vall. Es tracta d’un pou artesià, que creix espontàniament per la seua pressió hidràulica. A la primavera o després d’èpoques de plogudes sol rajar amb força. Tota la vida de la vall gira entorn de la font. Els propietaris dels cultius es reparteixen des de fa molts d’anys l’ús de l’aigua per franges horàries per poder accedir tothom a aquest bé tan preuat. Aquesta aigua també s’aprofitava antigament per fer funcionar diversos molins fariners, dels quals es conserven algunes restes.\nAquest paratge també és ric en cultura popular amb personatges mitològics com els crespells, uns éssers malignes que grunyen i treuen foc pels ulls i que vivien (o viuen encara, qui ho sap) a la cova des Crespells, en el cor de la vall de Buscastell.\nLlegir més sobre Al camp\nNavegar per etiquetes buscastell @ca forada @ca Sant Antoni @ca xacota @ca\nEivissa destí de bodes\nXacota pagesa a n’Es Broll de Buscastell


S’inaugura la primera residència de persones amb discapacitat intel·lectual\nLa nova instal·lació de Sant Boi tindrà com a objectius una bona qualitat de vida per a les persones usuàries i afavorir la seva autonomia personal\nEl conseller de Treball, Afers Socials i Famílies, Chakir el Homrani, juntament amb l'alcaldessa de Sant Boi de Llobregat, Lluïsa Moret, ha inaugurat avui la primera llar residència pública per a persones amb discapacitat intel·lectual d’aquest municipi del Baix Llobregat.\nLa llar residència està adaptada tant a les activitats diàries de les vuit persones que hi resideixen, com a les necessitats individuals de rehabilitació i terapèutiques. Proporcionar una bona qualitat de vida a les persones usuàries i afavorir-ne l’autonomia personal i social són els objectius principals del servei.\nEn aquest sentit, el conseller El Homrani ha destacat que el nou servei dona “atenció de qualitat als nois i noies amb discapacitat que ho necessiten” perquè “puguin desenvolupar la seva vida de forma autònoma i en un marc d’integració social i familiar.” La llar –on viuen 8 persones- “vol ser un espai ple de vida, caliu, socialització i trobada, un espai de creixement personal, d’aprenentatge i de treball compartit.”\nLa llar residència està concertada per l'Ajuntament del municipi amb la Generalitat, mitjançant un conveni de col·laboració. L'administració local aporta el local i gestiona el servei, mentre que el Departament de Treball, Afers Socials i Famílies de la Generalitat n'assumeix el finançament. Concretament, està previst que aquest any s’hi destini un màxim 228.000 euros. La cooperativa Suara s'ocupa de l'atenció a les persones residents.\nEl conseller ha fet una defensa del valor de la diversitat: “Equipaments com el que avui inaugurem serveixen per anar construint una societat diversa, un país que valori la diversitat. Que entengui que la diferència ens aporta riquesa social i cultural. Volem, sobretot, un país que entengui que la diversitat no pot ser l’origen de cap discriminació ni desigualtat; i que les persones amb discapacitat de casa nostra han de poder gaudir d’oportunitats que els permetin tenir una vida plena.”\nD’altra banda, l’alcaldessa, Lluïsa Moret, ha dit estar "molt il·lusionada perquè s'ha fet realitat un desig llargament esperat per moltes persones, famílies i professionals de la ciutat". Moret ha recordat que "aquesta llar cobreix una necessitat que s'incorpora al bon nombre de recursos que disposa Sant Boi dedicats a les persones amb discapacitats."\nSant Boi de Llobregat disposa d’altres equipaments adreçats a les persones amb discapacitat intel·lectual, que són: el centre ocupacional Sant Jordi, la residència Santa Anna (al Parc Sanitari Sant Joan de Déu), la residència i el centre de dia Los Sauces (especialitzats en l'atenció a la pluridiscapacitat).\nRedacció / Fotos: Aj. Sant Boi de Llobregat-Dep. Treball


El sumeri (𒅴𒂠, EME.GIR15, ‘llengua nadiua’) era la llengua dels sumeris, al sud de Mesopotàmia, des d'almenys el 4 mil·lenni aC. Va ser de mica en mica substituït per l'accadi fins a deixar de parlar-se al començament del segon mil·lenni aC. Però va continuar com a llengua religiosa, cerimonial, literària, i científica fins al primer segle dC. Aleshores va ésser oblidat fins al segle xix. És una llengua aïllada, no relacionada ni amb l'accadi (que inclou el babiloni i l'assiri) ni amb l'arameu, totes dues semítiques, ni amb l'elamita.\nObtingut de «https://ca.wikipedia.org/w/index.php?title=Sumeri&oldid=29646420»


Róża Wiatrów Darlowo Polònia - Ofertes d'hotels amb els MILLORS DESCOMPTES EN LÍNIA\nVeure tots els 105 allotjaments a Darlowo.\nJ. Muchy 2, Darlowko, Darlowo, Polònia - Veure al mapa\nConvenientment situat a Darlowko, Róża Wiatrów és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Róża Wiatrów, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Recepció 24 hores, instal.lacions per a minusvàl.lids, express check-in/check-out, magatzem d'equipatge, servei d'habitacions són només algunes de les comoditats que fan que Róża Wiatrów sigui diferent dels altres hotels de la ciutat.\nL'ambient de Róża Wiatrów es reflexa en cada habitació. banyera hidromassatge, calefacció, servei de despertador, escriptori, balcó/terrassa són només algunes de les comoditats a la vostra disposició. L'hotel ofereix meravelloses instal.lacions d'oci com bany, sauna, piscina exterior, spa, massatge que faran de la vostra estada una experiència inoblidable. Róża Wiatrów és la vostra destinació si buscau allotjament de qualitat a Darlowko.\nTots els tipus de viatgers (11) Parelles (3) Viatgers en solitari (5) Famílies amb infants petits (2) Grups (1)\nAllotjaments a Darlowo


L’Ajuntament detecta 2.500 pisos turístics il·legals més anunciats a Airbnb | betevé Web\nRoger Torres i Liñán@RTLbcn dimecres 23 de maig, 2018 , 19.50\nEls visualitzadors i inspectors de l'Ajuntament han detectat 2.500 pisos turístics il·legals més anunciats a la plataforma Airbnb. Fonts de l'empresa han assegurat que aquests anuncis ja s'han eliminat després de la petició del consistori. La tinenta d'alcalde d'Urbanisme, Janet Sanz, ha demanat a les portes de l'estiu que "d'una vegada per totes Airbnb no permeti anunciar pisos il·legals a la seva web". A més, Sanz ha explicat que l'Ajuntament obrirà sancions contra els propietaris dels allotjaments.\nDesprés que Airbnb s'avingués a col·laborar amb l'Ajuntament per frenar l'oferta de pisos turístics il·legals, els inspectors municipals n'han detectat 2.577 més anunciats a la plataforma de lloguer d'allotjaments. Segons Janet Sanz, aquest dimecres l'executiu s'ha reunit amb la plataforma perquè elimini les publicacions i, en un comunicat, Airbnb ha assegurat que "s'han eliminat més de 2.500 anuncis de la plataforma".\nMés enllà d'aquests anuncis, Sanz ha demanat a Airbnb que treballi per erradicar-ne els que no tenen llicència abans de l'estiu: "Que aquest compromís que vol tenir amb Barcelona es materialitzi deixant a zero els pisos il·legals". Segons la tinenta d'alcalde, els representants de l'empresa han explicat que estan treballant en una eina informàtica que compliqui la publicació de pisos sense llicència. Sanz ha dit que la setmana vinent es farà públic en què consisteix aquesta eina.\nAirbnbJanet Sanzpisos turístics il·legals


Estratègia de fusió entre Sàpiens i Abacus: creació d’una plataforma de continguts al servei de Som Abacus Prime - economiasocial.coop\nEstratègia de fusió entre Sàpiens…\nSàpiens, SCCL; Abacus, SCCL\nLes cooperatives Sàpiens (SOM) i Abacus iniciem l’estratègia de fusió per afrontar plegades els nous reptes del sector cultural i fer créixer la nostra activitat econòmica i social. Amb la fusió de les dues cooperatives obtenim la capacitat imprescindible de competir amb els nous agents de la creació i la distribució cultural posant en marxa cinc grans projectes orientats al creixement.\nPresentem com a singular el projecte conjunt amb més impacte de creixement: la creació d’una plataforma de continguts digitals. El sector dels continguts, cada cop més globalitzat, no disposa a Catalunya d’un actor fort que pugui crear i distribuir en una plataforma única continguts exclusius multiformat en català (audiovisual, digitals, revistes, llibres…), de qualitat i rigorosos. Amb Som Abacus Prime omplim aquest buit i impulsem el creixement de totes les nostres comunitats quantitativament i qualitativament.\nGenerarem activitat econòmica gràcies a ampliar la nostra base de socis i consumidors atrets per la qualitat dels continguts únics, i a augmentar la recurrència de compra amb un circuit únic entre la plataforma de continguts i la de venda i d’ingressos de la publicitat.\nFusió de dues cooperatives.\nAnteriorPrevious project:Consolidació del mitjà de comunicació especialitzat en cultura Surtdecasa.cat al territori i implantació d’una nova capçalera territorial a BarcelonaSegüentNext project:Innovem en els processos de transformació alimentària ecològica i promovem el consum responsable


ART I ARTISTES: Ingres: el ultraclassicismo\nL'estètica neoclàssica està marcada per un esforç incessant per aconseguir la perfecció de l'ideal absolut. En aquest procés extrem de depuració sorgeix l'obra d'un artista capital en la història de l'art, Jean-Auguste-Dominique Ingres (1780-1867).\nLes seves preocupacions pel dibuix i la representació del cos humà, que neixen del desig de trobar una fórmula perfecta que sigui l'encarnació de la bellesa, fan de Ingres la radicalització més extrema dels principis neoclàssics. Igual que en altres deixebles de David, es pot parlar d'una actitud romàntica en la seva obsessiva aplicació de la norma clàssica, encara que va ser una referència la que va tractar de mantenir durant tota la seva vida.\nEl seu estil respon a un desig purificador, dominat pel ritme lineal, que neix de la troballa d'un ordre abstracte en la visió de les coses, fruit de la interiorització. Consumat artista de l'alta societat del seu temps, a la qual va caracteritzar amb idealisme, però amb rigor, és en obres com La banyista de Valpinçon (1808) on millor es resumeixen les seves aspiracions per fer de la representació pictòrica la translació d'un ordre visual, basat en un sistema objectiu.\nPublicat per VISUALTIC a 9:04


L'incendi de les Valls de Valira ja ha cremat 250 hectàrees — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / L'incendi de les Valls de Valira ja ha cremat 250 hectàrees\nL'incendi de les Valls de Valira ja ha cremat 250 hectàrees\nDe moment, s'ha desallotjat una trentena de persones de Calbinyà i dues masies de la zona L'incendi a Montanissell es troba en fase de control, tot i que hi treballen 17 dotacions El vent dificulta les tasques d'extinció a Baix Pallars i al Pont de Suert\nIncendi 08.03.2012 - 3\nEls Bombers de la Generalitat continuen treballant ens els múltiples incendis forestals que s’han declarat aquest dijous al migdia a l'Alt Pirineu. Tots continuen actius i les condicions meteorològiques estan complicant molt les tasques dels equips d’extinció, ja que els mitjans aeris no poden realitzar descàrregues per culpa de les fortes ràfegues de vent. En aquests moments, i amb l'arribada de l'ocàs, ja s'han retirat.\nEl foc de les Valls de Valira, que afecta la muntanya de Calbinyà, entre Arcavell i Llirt, afecta segons dades provisionals una superfície de 250 hectàrees de vegetació forestal. Al lloc treballen conjuntament 23 dotacions terrestres dels Bombers de la Generalitat i 23 efectius dels Bombers del Principat d’Andorra.\nEls Mossos d’Esquadra, que han mobilitzat set patrulles, han desallotjat preventivament una trentena de persones del nucli de Calbinyà i de dues masies de la zona, Mas Bascullades i Mas Solanes. No hi ha hagut cap ferit.\nEl cap operatiu dels Bombers de la Generalitat, Robert Gómez, ha assenyalat que el vent està sent el principal obstacle per a l'extinció, tant perquè fa avançar el foc com perquè impedeix que s'hi apropin els helicòpters bombarders.\nEls Bombers d'Andorra s'estan centrant en la zona d'Arcavell, la part més propera al Principat. El seu director adjunt, Jordi Farré, ha ofert la col·laboració del cos, tenint en compte que l'extinció pot ser llarga.\nD’altra banda, l’incendi forestal de Coll de Nargó, a la població de Montanissell, es troba en fase de control des de les 18.00 hores. La superfície afectada, segons dades provisionals Bombers, és de 65 hectàrees de vegetació (matolls i alzinar) d’una zona coneguda com les costes de la Guineu. Al lloc, hi treballen 17 dotacions terrestres dels Bombers de la Generalitat per tal de controlar tot el perímetre. També hi ha dues patrulles dels Mossos d’Esquadra.\nPel que fa a l’incendi forestal del Baix Pallars, que s’ha declarat al voltant de les 12.27 hores, en aquests moments hi treballen una cinquantena de dotacions terrestres (28 vehicles d’aigua i la resta de comandament). D’altra banda, s’han activat cinc mitjans aeris (dos helicòpters bombarders i tres avions de vigilància i atac) que es troben en aquest incendi, a l’espera que les condicions de vent els permetin poder intervenir en les tasques d’extinció. Segons dades provisionals dels Bombers de la Generalitat, el foc hauria afectat ja a unes 300 hectàrees de vegetació forestal.\nAl lloc treballen 15 patrulles dels Mossos d’Esquadra, controlant els accessos de la zona, així com també regulant el trànsit de la carretera N-260 al seu pas per Sort, on resta tallada entre els quilòmetres 285 i 285,5. A més, també treballen efectius del Cos d’Agents Rurals i de les ADF de la zona.\nCal afegir, que a causa d’aquest incendi s’han desallotjat als veïns dels nuclis de població de Bresca, Useu i Baén. Algunes d’aquestes persones les han acompanyat a Peramea i altres han anat a cases de familiars. Pel que fa a les persones de Peramea, aquestes es troben confinades com a mesura preventiva.\nFinalment, l’incendi forestal de Pont de Suert, del qual s’ha rebut l’avís a les 13.13 hores, afecta el fons de Viu de Llevata i hauria cremat, segons Bombers, a hores d’ara, una superfície provisionals d’unes 80 hectàrees de vegetació forestal. Al lloc treballen deu dotacions terrestres dels Bombers de la Generalitat. A més, també treballen cinc patrulles dels Mossos d’Esquadra on també han hagut de regular el trànsit de la carretera N-260, per un tall momentani de circulació, tot i que no està tallada.\nRecordem que la Direcció General de Protecció Civil (DGPC) manté activada la fase d’alerta del pla especial d’emergències per incendis forestals de Catalunya INFOCAT. Al Centre de Coordinació Operativa de Catalunya (CECAT) s’hi troba reunit el comitè tècnic del pla INFOCAT, presidit pel secretari general d’Interior, Xavier Gibert.


Propòsits lectors per 2022\nIniciDe lecturesPropòsits lectors per 2022\nSi heu anat seguint les ressenyes d'aquest blog, potser us haureu adonat que el ritme de publicació era més alt que de costum, més encara que el del 2021. En efecte, aquest any he llegit més que mai i a un ritme que gairebé em costa portar les ressenyes al dia. Per això em sobta a mi mateix que, dels 5 llibres que em vaig plantejar llegir l'any passat com a propòsits lectors, només n'he llegit 4. Recapitulem, per si llegeix això algú que no està avesat a les tradicions d'aquest espai. Cada any em plantejo llegir 5 llibres que porten molt temps esperant a la lleixa de pendents, de manera que m'obligo una mica a donar-los sortida d'un cop. Aquest són els llibres que em plantejava pel 2021.\nHe assolit un meritori 4/5, però no he estat capaç d'encabir el llibre de John Grisham entre les moltes lectures d'aquest any. No hi ha hagut manera, entre novetats llamineres, compromisos i oportunitats de lectura de tota mena, el pobre Grisham ha continuat acumulant pols. Aquí us adjunto les ressenyes dels altres quatre com a prova que sí que els vaig llegir:\nL'home d'origami - Joan Carreras (juny)\nRestes de carnaval - Clarice Lispector (gener)\nLa felicitat no és completa - Vicenç Pagès (agost)\nLa mort d'Ivan Ilitx - Lev Tolstoi (abril)\nEsperava llegir Grisham a la recta final de l'any, però el temps se m'ha escolat entre els dits. Malament, doncs, aprovat i prou.\nPer aquest 2022 que s'acosta sí que tinc uns quants llibres pensats que m'agradaria llegir per treure'ls de la llista i donar-los una oportunitat, però no m'acabo d'atrevir a plantejar-los aquí. Podria fer trampa i fer servir llibres que ja tinc programats de llegir per reptes diversos, però no ho faré, vull ser honest amb mi mateix i amb vosaltres. Si a banda dels que ja tinc previstos de llegir pel #MarçAsiàtic, el #BlackHistoryJuly i altres similars, em plantejo cinc llibres pendents més, no seria realista, perquè després apareixen les novetats i perdo el cul. Però a Instagram ja he fet propòsits i aquests sí que miraré de complir-los, i valgui també el compromís que prenc aquí.\nUn d'ells és llegir menys i millor. Menys vol dir un número inferior de llibres, però més ben triats i que no m'espanti si són llargs. Llegir pensant en les ganes que en tinc i no en el ritme de publicació de ressenyes aquí al blog, a Insta o fins i tot a Youtube. Sí, em creieu o no, això em passa. I vull evitar-ho. La lectura és plaer, no matemàtiques.\nI els meus propòsits concrets de lectura, que això s'adaptaria més a la filosofia d'aquest post tradicional, és llegir Rodoreda i Jane Austen, que ja fa mesos que hi dono voltes i penso que ho he de fer per eixamplar els meus horitzons. No compto que m'apassionin, però si no ho intento no ho sabré mai. Ampliaria aquí a tornar a llegir Dostoievski, que m'ha deixat sensacions agredolces aquest 2021 i vull repetir per saber si és per mi o no. No poso noms ni cobertes, encara he de decidir títols concrets. I bé, com a propòsit específic del blog em marcaria llegir d'una vegada el llibre de Grisham, a veure si al 2022 sí!\nQue passeu molt bones festes i que us acompanyi la salut, que aquests dies sembla que estem reculant a marxes forçades. Us desitjo les millors lectures possibles.\nAllau 24/12/21 08:04\nEspero que Austen i Rodoreda et sorprenguin (favorablement). Que tinguis molt bones festes.\nSergi 27/12/21 17:52\nSeria una sorpresa ben gran que em sorprenguessin. Si són capaces de trencar els meus prejudicis, els tinc reservat un lloc de luxe a les meves lleixes.\nCarme Rosanas 24/12/21 08:36\nJo no em faig cap propòsit lector. Cap ni un. Llegeixo el que vull, el que em ve de gustm, el que em cau a les mans, els llibres que em recomanen o em deixen… i així anar fent.\nFa un temps, uns pocs anys, jo també pensava que llegia massa (tot i que no m'acosto a les teves xifres) més que res perquè aleshores no faig gaire altres coses que també m'agraden. Dibuixar, pintar, fer mitja, escriure… però he continuat llegint molt. Es així. Una adicció ben vista. Ningú te la retraurà, he, he, he…\nA veure què dius de la Rodoreda i l'Austen. A mi la Rodoreda m'agrada, tot i que no ha estat mai dels meus preferits i l'Austen m'avorreix bastant o molt depenent dels llibres… a veure què dius.\nSergi 27/12/21 17:56\nVull aclarir que quan dic llegir menys no vull dir invertir el temps en altres coses. Jo vull seguir llegint igual, totes les estones que ja he guanyat per la lectura. Però vull que no m'importi llegir molts llibres, tenir una llista molt llarga. Ja està, ha ho he fet un parell d'anys. Si ara en llegeixo menys, perquè són més llargs, no ha de passar res. En aquest punt de preocupació estic, perquè vegis que això de llegir per plaer i el que ve de gust... jo no sempre ho compleixo.\nVeurem aquestes dues autores, ja no sé què esperar. No tinc gaire esperances que m'apassionin, i això ja és un mal començament, abans i tot de tenir els llibres que vull llegir d'elles a casa. A veure si encara me'n desdiré! Per això m'he de fer propòsits!\nMcAbeu 24/12/21 09:22\nHo he trobat molt exigent això que un 4 sobre 5 és un aprovat i prou. Està força bé, home.\nDit això, també vull dir que el millor propòsit lector que et podries plantejar és aquest de "llegir pensant en les ganes que en tens i no en el ritme de publicació de ressenyes". M'ha recordat el motiu que va fer que em costés tant decidir-me a publicar la meva llista de llibres llegits. Quan ho vaig provar per primera vegada vaig tenir la sensació que més que fer la llista del que llegia, llegia per fer la llista i no m'hi vaig trobar gens còmode, per això vaig deixar-ho córrer durant alguns anys. Després vaig saber canviar de xip i ara, ja ho saps, el post anual de la meva llista de lectures és un dels que més m'agrada publicar (ja tinc gairebé enllestit el d'enguany, sortirà dilluns que ve).\nPel que fa a les autores que cites, jo no soc tan optimista com Allau. Em sembla que Jane Austen no et farà el pes. T'ho dic per la meva experiència personal, els últims anys (en aquell blog de lectures que compartíem amb l'Assumpta) he llegit "Emma" (que no em va atrapar en cap moment i, fins i tot, em va avorrir) i "Orgull i prejudici" (aquest em va agradar més, no tant per la trama sinó pel que té de retrat d'una època i d'una societat concreta). Amb Mercè Rodoreda no m'atreviria a dir el mateix, tot i que a l'últim que li he llegit ("Mirall trencat") em va costar molt entrar a la història que explica, n'he llegit d'altres que m'han agradat força més, així i tot, no la posaria tampoc entre les meves autores preferides. Però això no vol dir que no les hagis de provar, tot el contrari que eixamplar horitzons lectors sempre és bo.\nSobre Dostoievski, voldria dir-te que ahir vaig començar "Crim i càstig" (un propòsit lector d'enguany complert pels pèls :-D) i és aviat per dir-te'n alguna cosa si no és que l'edició que vaig treure de la biblioteca porta la traducció d'Andreu Nin que ja té molts anys i això es nota. Tot i això (i per les 50 pàgines que porto llegides) em sembla que el llibre m'agradarà. Si no vols provar-ho amb un llibre tan llarg, ja et vaig comentar que també he llegit "El jugador" que és força curt i en conservo un bon record.\nMolt Bones Festes i a seguir compartint lectures, és clar que sí.\nSergi 27/12/21 18:12\nEm sembla que no es pot definir millor que com ho fas: llegir per fer la llista. Això és el que provo d'evitar, que si llegeixo menys llibres no passi res, però que siguin llibres que em cridin i no fer càlculs en funció del número de lectures mensuals ni tan sols del ritme de publicació de ressenyes. Una mica de relax en aquest aspecte, veurem si me'n surto. Això sí, a mi sempre m'ha agradat fer la llista a final d'any, tant si era curta com llarga. La pressió me la posava, però hi havia anys que no arribava a llegir gaire, però m'era igual, publicar la llista era sagrat. I aquest any que serà la més llarga amb diferència, me'n sento orgullós, però també una mica preocupat per aquesta obsessió. Malgrat que el Bona Nit ja no hi sigui, no us lliurareu de veure la meva llista, això sí, hahaha.\nNo gaire més a dir sobre Austen i Rodoreda, ja ho estàs veient tu mateix, i la teva experiència personal en aquest cas em serveix força, que aquest pla neix mort ja d'entrada. Però com dius, cal provar-ho. Després podré dir que no m'agraden amb coneixement de causa. No passa res, hi ha moltes coses per llegir. Ep, i si resulta que m'agraden, millor notícia encara. En tot cas, aviat ho sabrem, suposo.\nSobre Dosto, el llibre que més enters puja per continuar llegint-lo és 'El jugador'. Ja l'he vist recomanar a altra gent i d'alguna manera em crida l'atenció. Hi ha versió en català per Editorial 3i4, no sé si el trobaré fàcilment, però ho intentaré. Amb la calma, però. Ja li arribarà l'hora!\nChiloé 24/12/21 13:44\nTuve un novio al que le decía con frecuencia que las matemáticas pueden emocionar exactamente igual que un cuento, una novela o una poesía, porque son precisas, elegantes y tienen belleza. Y que para llegar a esa conclusión tenía la mejor fuente: yo misma. Pero él no lo entendía. (Por supuesto, lo mío no tiene rango de ley ni lo tendrá nunca...)\nQue paséis Laia y tu felices fiestas. Vuestras reseñas y comentarios, además de buenos, siempre me gustan.\nSergi 27/12/21 18:14\nGràcies Chiloé! No sé si he acabat d'entendre això que dius de les matemàtiques. Se'ns dubte són molt útils per moltes coses, però quan serveixen per fer càlculs sobre les lectures que fas o no fas, ja no m'agraden tant.\nMaurici 25/12/21 09:42\n4 de 5... no està gens malament! L'únic propòsit que em vaig fer jo aquest any sí que l'he dut a terme: llegir durant les vacances un dels totxos grossos que tinc al prestatge de pendents. Com veus, no era un propòsit gaire complicat ;)\nBones lectures per al 22!\nSergi 27/12/21 18:16\nHome, no se sap mai. A mi els totxos més grans em tiren enrere. Encara que em proposi llegir-ne algun, no sé si arribaré a fer-ho, així que no et treguis mèrits! I quin totxo era, si no és indiscreció?\nBotika 26/12/21 18:04\nSí que m'ha sorprès el ritme lector que portes, moltes vegades ni he pogut comentar les teves lectures perquè ja en tenia unes quantes d'endarrerides, et felicito i t'envejo una mica ;)\nJo de moment no em plantejo cap repte per al 2022, només llegir tot el que pugui. Pel que fa als teus, espero que Austen t'agradi tant com a mi, i m'apunto la Rodoreda, en tinc algun fa temps donant voltes a casa i no hi ha manera.\nSergi 27/12/21 18:19\nJa et dic que jo sóc el primer sorprès. Penso en anys enrere i no podia concebre aquests números de cap manera, pensava que eren per a altra gent, no per mi. I mira, ara que hi ha arribat, vull posar-me fre per no estar pensant en els números tota l'estona.\nJa veurem Austen i Rodoreda que em fan més por que una pedregada. Suposo que, si trobo els llibres que tinc pensats, no trigaré a llegir-los i així sabré finalment si són per mi o no.


[SEGONA FUNCIÓ] L’OCCASIONE FA IL LADRO, de Gioachino Rossini / 7a TEMPORADA D’ÒPERA DE CAMBRA DE BARCELONA – teatredesarria.cat\nmaig 15\t/\t20:00\t– 22:00\nÒpera en un acte estrenada a Venècia l’any 1812. El llibretista, Luigi Prividali, va adaptar una comèdia d’Eugène Scribe i Gioachino Rossini, que tenia llavors vint anys, sembla que va compondre la música en només onze dies. Era la quarta de les cinc farses que l’empresari Antonio Cera li va encarregar pel teatre San Moisè.\nPrograma de màBaixa\nLa tempesta obliga don Parmenione i el seu criat Martino a cercar l’aixopluc d’un alberg. Mentre sopen arriba el comte Alberto i don Parmenione el convida a xerrar i beure. El comte explica que va camí de Nàpols delerós de conèixer la seva futura esposa i que marxarà prest, només amaini la pluja. A l’hora de pagar, Martino se n’adona que don Alberto s’ha deixat la seva maleta i ha agafat per error la del seu amo. Obren la maleta i troben el retrat d’una noia preciosa. Llavors, don Parmenione s’enamora d’ella i decideix prendre la identitat del comte i emportar-se la núvia.\nLa noia en qüestió és la marquesa Berenice. Entén que això de casar-se amb un desconegut és cosa de bojos, però tampoc vol trair la voluntat del seu pare que, abans de morir, la va prometre amb el fill del seu millor amic. Llavors proposa l’Ernestina d’intercanviar-se la identitat amb ella per veure de quina de les dues s’enamora. Don Parmenione es presenta a la casa vestit de gala i es troba l’Ernestina. Tot i que no s’hi assembla al retrat, don Parmenione no dubta que es tracti de la marquesa i, de seguida, s’agraden.\nEn un altre racó de la casa Berenice i don Alberto coincideixen. El comte creu ser davant la seva futura esposa, a la qual troba gentil i bella, però Berenice —tot i que ha quedat també corpresa— segueix amb el seu pla i li diu que s’ha confós i s’ofereix a acompanyar-lo per reunir-se amb la núvia. Les dues parelles es presenten davant de don Eusebio, el tutor de Berenice, i els nois inicien una disputa per acreditar qui dels dos és el veritable comte. Don Parmenione mostra la documentació mentre don Alberto l’acusa de lladre i mentider. Berenice desconfia de don Parmenione i l’acorrala amb un interrogatori. Per la seva banda, don Eusebio i l’Ernestina assetgen Martino, acabat d’arribar a la casa, per esbrinar qui és el seu amo.\nEls pretendents s’asserenen i es confessen els seus sentiments; don Parmenione estima Ernestina i el comte Alberto voldria casar-se amb Berenice. Després, don Parmenione es disculpa de la resta, descobreix la seva veritable identitat i resulta ser l’amic del germà d’Ernestina, que no sap res d’ella i l’hi havia demanat ajuda per tal de trobar-la.\n“Si el destí juganer decideix convertir un home en lladre, de segur que és per alguna raó de pes”, canten tots plegats. Que agradables són les penes de l’amor quan el premi al patiment és tan plaent!”\nTítol original L’occasione fa il ladro, ossia Il Cambio della valigia\nTraducció: L’ocasió fa el lladre, o El canvi de la maleta\nLlibretista Luigi Prividali\nDirecció d’escena: Anna Ponces\nEscenografia: Escola Elisava. Tutor: Carles Berga\n16.05 / 18:00H\n« OBRES PER A QUARTET DE CORDA DE COMPOSITORES DELS SEGLES XIX I XX AMB ‘QUARTET MOANA’ / VII CICLE DE DONES I COMPOSITORES\n[TERCERA FUNCIÓ] L’OCCASIONE FA IL LADRO, de Gioachino Rossini / 7a TEMPORADA D’ÒPERA DE CAMBRA DE BARCELONA »


Nou termini extraordinari per sol·licitar llicències d'ocupació temporal per a l'ús de terrenys destinats a horts urbans - Ajuntament de Palafolls\n16/08/2018 | 10:12 h\nNou termini extraordinari per sol·licitar llicències d'ocupació temporal per a l'ús de terrenys destinats a horts urbans\nEl termini per presentar les sol·licituds expira el 30 de juny\nL'Ajuntament informa que s'ha obert un nou termini extraordinari per a sol·licitar les llicències d'ocupació temporal d'ús privatiu de 55 parcel·les ubicades al rial Mas Figuerola a la zona de Can Gibert de Sant Genís de la nostra localitat.\nCom a les anteriors convocatòries, l'explotació de l'hort té per objecte el conreu agrícola propi per al consum privat d'hortalisses, verdures i flors de temporada.\nPel que fa a la situació del número d'horts a explotar, tal com s'informa a les les bases reguladores del procés, de les 55 parcel·les, 25 d'adjudicaran a persones amb necessitats econòmiques i/o socials.\nEls interessats en presentar la sol·licitud hauran de ser majors d'edat i només es podrà presentar una sol·licitud per unitat familiar. Igualment cal estar empadronat a Palafolls a la data d'inici del procés de sol·licituds amb una antiguitat mínima de tres anys ininterromputs. No s'hi poden presentar aquells que comptin amb un altre hort o terreny en propietat o arrendatari i cal trobar-se al corrent del pagament amb la hisenda municipal.\nEl termini per presentar les sol·licituds exhaureix el proper 30 de juny. Tota la documentació que cal aportar es pot consultar al detall a les bases reguladores.\nLes llicències dels horts urbans ecològics s'atorguen per un període màxim de dos anys, prorrogables un any més per mutu acord de les parts i de forma expressa.\nAnunci per a la publicació de les Bases Reguladores de l'atorgament deÀREA DE MEDI AMBIENT. Llicències d'ocupació temporal per a l'ús privatiu d e terrenys destinats a horts urbans en relació a l'establiment d'un nou termini per a la presentació de sol•licituds


Calories: la balança energètica | Revista | EROSKI CONSUMER\nL'exercici físic contribueix a equilibrar el balanç energètic, però no significa que es pugui abusar del menjar\nLes calories susciten molts dubtes entre els qui es preocupen per la seva alimentació i el seu pes. En les consultes dels dietistes-nutricionistes, habitualment se solen sentir moltes preguntes sobre el nombre de calories de cada aliment, el tipus d'exercici necessari per a cremar-les o si es pot compensar cada excés dietètic amb una mica d'exercici físic. La resposta es troba a conèixer el funcionament de la despesa calòrica diària i també a conèixer quantes calories es cremen quan es fan algunes activitats. La despesa calòrica total són les calories totals que una persona gasta en un dia. Els principals components de la despesa calòrica diària són la despesa energètica basal i la despesa calòrica per activitat física.\nDespesa energètica basal: és l'energia necessària per a les activitats vitals del cos, com ara respirar, assegurar la circulació sanguínia i els processos metabòlics bàsics per al bon funcionament de l'organisme. Hi ha algunes fórmules, com la de Harris-Benedict, que permeten estimar la despesa energètica basal de les persones.\nActivitat física i exercici: qualsevol moviment corporal que exigeixi una despesa d'energia és considerat com a activitat física. L'exercici físic és una varietat d'aquesta activitat planificada, estructurada i repetitiva que es fa per millorar o mantenir un o més components de l'aptitud física. L'esport, en canvi, es practica d'acord amb unes regles preestablertes. L'activitat física i l'exercici són una part important de la despesa energètica total i la seva contribució diària a la despesa calòrica és molt variable, ja que pot representar una quantitat mínima de calories en persones amb baixa activitat física o una despesa calòrica molt important en persones amb un grau elevat d'activitat, com són els esportistes d'elit.\nEn l'activitat física es troba la despesa calòrica\nL'exercici físic contribueix a equilibrar el balanç energètic; és a dir, la diferència entre les calories que es consumeixen (entrades calòriques) i les calories que es gasten o es cremen (sortides calòriques). Amb tot, això no significa que es pugui abusar del menjar per a "compensar-ho" després amb l'exercici. La despesa calòrica pot variar segons les persones i la intensitat amb què es faci l'exercici.\nQualsevol ingesta no es compensa amb facilitat amb qualsevol tipus d'exercici o activitat. Per tant, els excessos dietètics no sempre es compensen caminant mitja hora o anant al gimnàs un dia a la setmana.\nA més, és important ser conscients que no és el mateix un aliment que un altre, encara que les calories que continguin siguin les mateixes. Alguns aliments rics en greixos o sucres poden ser compensats amb cert grau d'activitat física a nivell calòric, però no hi ha manera de compensar l'efecte que un excés de greix i sucre té sobre l'organisme. Si s'abusa de productes com la brioixeria industrial, els batuts o les begudes ensucrades, així com d'aliments rics en greixos saturats, l'organisme estarà exposat a sofrir els efectes que aquests tipus d'ingredients tenen sobre el cos (risc més alt d'obesitat, diabetis, malalties cardiovasculars, etc.).\nEl Departament de Salut dels Estats Units recomana als adults fer un mínim de 2 hores i 30 minuts a la setmana (o 30 minuts, cinc dies a la setmana) d'activitat aeròbica d'intensitat moderada. A més, fer 60 minuts d'una activitat física intensa diàriament ajuda a evitar l'augment de pes gradual. També aconsella als nens fer 60 minuts d'activitat la majoria dels dies (part d'aquest temps pot venir de l'educació física i de les classes de gimnàstica a les escoles). En síntesi, les activitats que augmentin la despesa calòrica haurien de realitzar-se diàriament o, almenys, la majoria dels dies de la setmana.\nUn estil de vida saludable és fonamental per a conservar una bona salut. Evitar el sedentarisme i exercitar el cos contribueix a equilibrar el balanç energètic. Això sí, cal ser conscients que els excessos dietètics no sempre es compensen. Les que segueixen són algunes estimacions de les calories que es poden cremar per hora en diferents tipus d'activitat física de lleure i esport. La despesa calòrica pot variar segons el tipus de persona i la intensitat amb què faci l'exercici:\nHome (pes mitjà , 70 kg) Dona (pes mitjà , 57,5)\nQuilocalories gastades cada hora Quilocalories gastades cada hora\nBàsquet 497 408\nHandbol 574 471\nBicicleta 483 397\nCaminar costera amunt 630 517\nCaminar costera avall 224 184\nCórrer amb intensitat (9 km/h) 1197 983\nCórrer amb moderació (7,5 km/h) 616 506\nCórrer amb suavitat (5,5 km/h) 364 299\nEsquí intens 938 770\nEsquí moderat 567 466\nExcursió amb motxilla 392 322\nFutbol 532 437\nGimnàstica 287 236\nJogging 854 701\nMuntanyisme 588 483\nNatació recreativa 343 282\nPassejar amb suavitat (3,5 km/h) 203 167\nPassejar de pressa (4-5 km/h) 280 230\nPatinatge 574 471\nTenis 462 379\nVoleibol 406 333\nFont per als pesos mitjans d?homes/dones:http://aesan.msssi.gob.es/AESAN/docs/docs/evaluacion_riesgos/estudios_evaluacion_nutricional/valoracion_nutricional_enide_macronutrientes.pdf Font per a la despesa calòrica: Guia de prescripció d?exercici físic per a la salut, Generalitat de Catalunya, 2007.


Campionat de Catalunya del G3 d´Optimist a Cambrils - Club Nàutic El Masnou\nCampionat de Catalunya del G3 d´Optimist a Cambrils\nClub Nàutic El Masnou > Vela > Optimist > Campionat de Catalunya del G3 d´Optimist a Cambrils\n13 de juny de 2018 Gestió CNEM\nMar Rigual sots Campiona sots 16 femenina\nEn un excepcional cap de setmana de germanor, el Club Nàutic Cambrils va celebrar el Campionat de Catalunya del G3 (categoria reservada als més novells de la classe Optimist). El Club Nàutic El Masnou va organitzar una expedició liderada per Pau Oliveras com a tècnic i que va comptar amb els esportistes Quim Serra (10), Mar Rigual (23 i segona sots 16 femenina), Erika de la Fuente (27) i Max Stein (47). Es van disputar 4 regates dissabte i 1 diumenge, i cal destacar els bons parcials del Quim i la Mar en la segona prova del Campionat que van a acabar segon i tercera respectivament.\nAmb aquest Campionat es tanca una excel·lent temporada pels navegants del G3 del nostre Club en la que tots agraeixen la feina i implicació de Pau Oliveras com a anima mater i referent dels nostres regatistes. Com sempre agrair la col·laboració dels pares/mares dels esportistes del Club, que han descobert per primera temporada el significat d´iniciar-se en el món de la competició en vela.\nFelicitats a tots el G3 del Club i el podi de Mar Rigual com a sots campiona sots 16 femenina!!!!\nD´esquerra a dreta: Quim Serra, Pau Oliveras, Mar Rigual, Erika de la Fuente i Max Stein al centre en una simpàtica foto de grup del Masnou\n2a Aquatló Tri-Kids Club Nàutic El Masnou


Premi Honorífic terrorMolins 2018 a Jack Taylor – underground.cat\n3 anys concretament\nNomés cal entrar en alguna web especialitzada en cinema com ara Filmaffinity o IMDB per confirmar l’enorme llegat d’aquest senyor nascut George Brown Randall a Oregon (EUA) fa 82 anys i conegut per tots els amants del cinema fantàstic de debò com Jack Taylor. Un profà no deixarà de sentir-se sorprès per la quantitat de títols en què ha treballat aquest etern galant d’intensos ulls blaus des del seu debut en 1953, al seu país d’origen, en el programa de Jack Benny compartint repartiment amb Marilyn Monroe. Després es traslladaria a Mèxic per acabar finalment a Espanya on es produeix el gruix de la seva filmografia.\nThriller, aventures, drama, eròtic, western, no hi ha gènere que se li resisteixi, però és en el fantàstic, del terror a la sci-fi, on ha deixat una empremta més profunda. En el seu intens periple cinematogràfic ha treballat a les ordres de Jesús Franco, John Milius, Ridley Scott, Roman Polanski, Vicente Aranda o Milos Forman entre molts altres, i ha estat company de repartiment de Christopher Lee, Herbert Lom, Victoria Abril, Paul Naschy, Klaus Kinsky, Iciar Bollain, Johnny Depp, Patty Shepard, Ray Milland i un inacabable i atractiu etcètera.\nA banda de la nostra veneració incondicional, el nostre homenatge passa per la projecció d’un curt però sentit documental, Jack Taylor, testigo del fantástico escrit i dirigit per Diego López.\nProjeccions de “Jack Taylor, testigo del fantástico” amb el director Diego López i el propi Jack Taylor:\nDIVENDRES 16 DE NOVEMBRE, 18:00h – LA GÒTICA\nDIVENDRES 16 DE NOVEMBRE, 21:15h – LA PENI\n9è Concurs Oficial de Llargmetratges de TerrorMolins Film Festival 2019\nL’ADG-FAD celebra els seus 60 anys amb una exposició de cartells al Disseny Hub Barcelona\nHi participen més de 80 professionals del disseny gràfic, entre els quals Mariscal, Claret Serrahima, Hey, Ingrid Picanyol, Morillas, Vasava, Marc Català, Ainhoa Nagore, Toni Miserchs i Josep Maria Mir.\nEl 4 de desembre de 1961 un grup “d’il·lustradors comercials” va signar l’acta fundacional de Grafistes FAD. 60 anys després, l’ADG-FAD (nom avui de l’associació) ho vol celebrar fent un homenatge als seus fundadors amb una exposició de cartells creats per socis i sòcies actuals.\nMés d’una vuitantena de dissenyadores i dissenyadors han volgut formar part d’aquesta mostra creant un cartell commemoratiu del 60è aniversari de la seva associació. L’exposició es podrà veure gratuïtament al vestíbul principal del Disseny Hub Barcelona del 3 de desembre de 2021 al 9 de gener de 2022.\nEntre els professionals del disseny gràfic i estudis participants trobem Albert Isern, Albert Martínez López- Amor, Albert Romagosa, APCA Taller, Art of Many, Atipus, Bildi, Buenaventura, Carles Murillo, Carmen Navarro, Claret Serrahima, Codea Studio, Comuniza, Crowd Digital, Cuchillo, Daniel Ayuso, Dani Rubio Arauna, Daniel Benito Cortázar, David Torrents, Diego Mir, Eduardo del Fraile, Enric Aguilera, Enric Huguet, Enric Jardí, Esiete, Eva Vesikansa (Velkro), Extra Estudio, F33, Firma, Grande, Hey, Ingrid Picanyol, Josep Maria Mir (Summa), Julen García (Interprofit), La Page Original, Lacasta Design, Laura Armet, Laura Munné, Lluís Ayguadé (Wò), Lo Siento, Luca Capuccio, Lupagrafics, Maba, Marc Català, Maria de Gibert, Mariscal, Màrius Zorrilla + Biel Capllonch, Marta Parra, Medina Vilalta & Partners, Meritxell Casamira, Montenegro Creative Studio, Morillas, Moruba, Nomon Design, Oliver Montiel (Bold), Olmo García (Bold), Palouzié Studio, Pere Duran, pfp disseny, Pilar Gorriz, Pino Design, Pixtin, Rafa Roses, Rebeka Arce, Requena Office, Ricardo Feriche, Roberto Núñez, Ruiz Comapny, RUN, Studio Ainhoa Nagore, Studio Carreras, Sublima, Talking, Teiga, Toni Miserachs, Vasava, Victor Navarro, Xavier Boronat i Yamasoto.\nD’il·lustradors comercials a dissenyadors gràfics\nAquest podria ser un resum de la definició d’aquesta professió des de mitjans del segle XX fins a l’actualitat. La història de l’Associació de Directors d’Art i Dissenyadors Gràfics del FAD (ADG-FAD) no només corre en paral·lel a la història d’aquesta disciplina al nostre país, sinó que hi intervé i, en ocasions, la protagonitza.\nEl 4 de desembre de 1961 un grup dels fins llavors anomenats il·lustradors comercials funda Grafistes FAD (avui ADG-FAD) en el paraigües del Foment de les Arts Decoratives (avui Foment de les Arts i del Disseny). El seu objectiu era donar suport i divulgar “tot el que faci referència al foment i estudi del grafisme”, segons l’acta fundacional.\nAquells pioners van ser Josep Pla-Narbona, Enric Huguet, Armand Domènech, Ernest Moradell, Eudald Serrasolsas Humà, Ángel Grañena, Sebastián Rey Padilla, Tomás Vellvé, Josep Baqués, Francisco Graus i Joan Pedragosa.\nEnric Huguet, un d’aquests membres fundadors, explica en una entrevista com es definien llavors: “En aquell moment, tots érem molt joves, teníem un problema de terminologia perquè ens deien dibuixants publicitaris o artistes comercials. Estàs treballant en una agència de publicitat, estàs fent d’il·lustrador o dibuixant d’una idea, d’unes paraules, d’un comunicat, i t’adones que no hi poses dibuix o estètica, sinó que tu amb la imatge també comuniques. I això ens va passar a tot aquell grup que us dic que ens unim amb la mateixa idea. Vam fundar aquesta agrupació i per això li vam posar Grafistes”.\nPoc després, el 1964, l’ADG-FAD organitza la primera edició dels Premis Laus, uns guardons que avui continuen a ple rendiment i que han estat un referent constant de la professió al llarg d’aquests 60 anys. La celebració de la Nit Laus, la cerimònia de lliurament d’aquests premis, ha estat durant mig segle la gran cita del disseny gràfic i la comunicació al nostre país, el punt de trobada de clients i dissenyadors per celebrar l’excel·lència.\nJa als anys setanta, sota la presidència de l’Albert Isern, l’associació fa el pas definitiu cap a la terminologia moderna de la disciplina: Dissenyadors gràfics. Així, també el nostre país entra en l’era moderna de la comunicació visual, hereva de les grans avantguardes europees de principis de segle i filla rebel de la gran indústria de la publicitat anglosaxona. Neix llavors la consciència de ser dissenyadors gràfics, a Barcelona, on l’embranzida arribarà fins avui, una de les ciutats amb més escoles de disseny del món, titulació que fins fa ben poc ni tan sols existia.\nDesprés de moltes activitats, alguns canvis de seu i el pas de més de 5.000 professionals, l’ADG-FAD segueix avui sent fidel al compromís dels seus impulsors amb la cultura del disseny.\nPer la seva banda, el FAD, la casa mare, també va fer al pas cap a l’actualització del seu nom. L’any 2006 va canviar la seva denominació de Foment de les Arts Decoratives per incorporar la paraula Disseny. Feia més de quatre dècades que les disciplines que representaven les associacions que formen part de l’entitat, com els professionals del disseny gràfic, l’industrial, l’artesania, la moda, arquitectes o interioristes, no se sentien representats en el que a principis del segle XX eren les Arts Decoratives. En una votació en assemblea general, es va decidir per un 64% de vots a favor i un 36% en contra que el nom del FAD passava a ser Foment de les Arts i del Disseny.\nSocis i sòcies professionals de l’ADG‐FAD Com: Cartell de 70x100cm\nImpressió: Gliclée amb paper de 308g\nDates Exposició Inauguració\n3.12.21 Expo: 3.12.21 – 09.01.22\nDe dimarts a diumenge de 9 a 21 h


JOAQUIM TRENCHS * educació i responsabilitat\nÉs possible educar nens que arribin a ser ciutadans responsables?\nEl discurs dominant en les nostres societats d'avui, en les quals s'ha produït una involució democràtica ja sigui per la reducció de la democràcia a un formalisme del vot cada quatre anys, ja sigui perquè els nous països dominants ni tan sols mantenen l'aparença dels principis democràtics sorgits de la il·lustració, produeix una enorme concentració de poder en castes elitistes minoritàries i transversals, que anul·len la divisió de poders i confronten el ciutadà amb un poder intervencionista dels aparells de l'estat quasi omnímode.\nEn aquesta circumstància, l'educació, igual que la salut mental o la pràctica de la responsabilitat política ciutadana, tendeixen a ser configurades pels poders dominants com a mecanismes adaptatius a la situació imperant.\nPer això aquestes pràctiques es troben sostretes d'autonomia i llibertat i l'acte educatiu se substitueix per models protocolaritzats que disminueixen la seva responsabilitat, penalitzen la creativitat i en conseqüència obstaculitzen els enfocaments que pretenen afavorir el desenvolupament d'un pensament crític en els nens, futurs ciutadans. Això confronta el mestre a una alternativa extrema: o el conformisme a un model burocratitzat que va erosionant el seu desig, o bé una actitud crítica davant l'aparell de l'estat que li exigeix un compromís gairebé heroic.\nDe totes maneres aquesta situació té un avantatge. El procés emancipador que els mestres volen transmetre als seus alumnes és el mateix que reclamen per ells mateixos: ensenyar llibertat i responsabilitat ve a ser el mateix que viure-la, una cosa no ha estat mai tan lligada a l'altra.\nExposa : Josep Monseny, psicoanalista, Director de l'IPB\nDijous, 15 maig 2014, 21:00 h


El Pi inicia el replantejament i millora del decret llei turístic en el ple del Consell de Mallorca – News – El Pi\nEn aquest sentit, el ple ha donat llum verda a dos dels tres punts de la moció. Per una banda, s’ha aprovat instar al Govern de les Illes Balears a impulsar i recolzar que les places d'estades turístiques en habitatges plurifamiliars que vulguin continuar amb la seva activitat ho puguin fer prorrogant les places turístiques que ja tenien autoritzades.\nAixí mateix, no s’ha aprovat el primer punt de la moció, referent a impulsar els canvis legislatius que permetin l'intercanvi de places turístiques entre particulars, sempre garantint que no es produeixi cap increment de places que actualment estan autoritzades.\nLa portaveu d’El Pi al Consell Xisca Mora, ha explicat que “l'aposta per la sostenibilitat és central i essencial pel turisme de les Illes Balears i que això passa per contenir les places i evitar creixements”, ara bé, la moratòria aprovada pel Govern que congela la borsa de places turístiques, “no permet l’intercanvi d’aquestes entre els particulars, i, per tant, cronifica el sector”.\nEn aquest sentit, la consellera ha argumentat que sense perdre de vista la diferència existent entre els hotels i els habitatges turístics, “l'oferta hotelera és molt més estable que el lloguer turístic, que per la seva pròpia naturalesa és més voluble, té molta més rotació. Hi ha molts d'habitatges que durant un temps entren dins el mercat turístic i després surten, si a això li afegim que la immensa majoria de les places, quan es donen de baixa es perden, no s'incorporen a les borses, es pot entendre que es posen en risc 90.000 places de lloguer turístic”.\nSegons Mora, “el lloguer turístic ha suposat una important ajuda al desenvolupament local de determinades zones i de determinats pobles, sobretot, en el cas dels municipis de l'interior de Mallorca que han vist com el lloguer turístic permetia la recuperació d'un patrimoni immobiliari que s'esbucava, donava feina als empresaris del poble per reforma i rehabilitació d'aquestes cases i suposava un instrument de dinamisme econòmic, repartint de forma més transversal i més plural els beneficis del turisme”.


Ràdio Tordera – El temporal provoca diverses incidències a Tordera i el cabal del riu ja supera el nivell d’alerta\nEl temporal provoca diverses incidències a Tordera i el cabal del riu ja supera el nivell d’alerta\ngen. 21, 2020App, Medi ambient, Societat\nEl Temporal Gloria continua complicant la situació meteorològica a Tordera. A primera hora del matí la carretera que uneix Tordera Parc amb la carretera N-II es trobava tallada per inundació. L’accés/sortida a la urbanització s’havia de fer per Mas Mora. La brigada municipal ja ha resolt la incidència. També està tallat el camí de Can Tió a Jalpí per caiguda d’arbres.\nAquest matí, Endesa ha resolt totes les avaries que ahir afectaven Tordera. Especialment en zona de les Ferreres i Sant Tou, Can Camps i Hortsavinyà. A mig matí, només quedaven 40 abonats afectats al nucli urbà.\nA rodalies, des de l’inici del servei es circula en via única al tram Vilassar – Mataró per condicions meteorològiques adverses, el que afecta trens de les línies R1 i RG1 amb retards de 30 minuts de mitjana. Per a minimitzar l’afectació es reduiran freqüències al tram afectat i es mantindrà la freqüència habitual entre El Masnou i Barcelona.\nLa Tordera ha incrementat considerablement el cabal. A l’estació de Can Simó a Fogars de la Selva ahir a la tarda el cabal era de 1,4 metres cúbics segon i aquest matí ja es situa als 80 metres cúbics segon. Es preveu que les pluges continuïn durant les properes hores i, per tant, el cabal pot continuar creixent. Cada hora actualitzarem la informació d’incidències en funció de l’evolució de l’episodi. Seguiu les recomanacions de Protecció Civil i Policia Local als seus canals oficials. Qualsevol incidència cal comunicar-la al 112 o a la Policia Local de Tordera 937640615.\nEl període de presentació de propostes dels pressupostos participats recull 66 propostes per millorar Tordera Millors Moments Caldes Malavella-CFTordera 19-1-2020


Hanwha Resort Seorak Sokcho-si Corea del Sud - Ofertes d'hotels amb els MILLORS DESCOMPTES EN LÍNIA Fer un comentari al lloc web\nHanwha Resort Seorak111 Misiryeong-ro 2983beon-gil (24-1 Jangsa-dong), Yeongrang, Sokcho-si, Corea del Sud - Veure al mapaHanwha Resort SeorakVeure més fotosPiscinaVeure més fotosVeure totes les 29 fotosVeure al mapaParticularitats que li encantaranWi-Fi gratuït en totes les habitacionsaire condicionatbalcó/terrassabar de la piscina\nComparar amb allotjaments semblantsSelecció actualHanwha Resort SeorakHanwha Resort Seorak SoranoDaemyung DELPINO Golf & ResortSeorak Park ResortValoració dels clientsNotable 7,9 (92 comentaris)Excel·lent 8,4 (19 comentaris)Notable 7,3 (9 comentaris)BarriYeongrangYeongrangYeongrangSeoraksanWi-Fi Wi-Fi GRATUÏTA Wi-Fi GRATUÏTA Wi-Fi GRATUÏTA Wi-Fi GRATUÏTADesdejuni Desdejuni inclòs Desdejuni inclòs Desdejuni inclòs Desdejuni inclòsSeleccionar datesVeure aquest allotjamentVeure aquest allotjamentVeure aquest allotjament\nDistàncies i informació bàsicaaeroports a prop10 kmAeroport Sokcho (SHO)20 kmAeroport Internacional de Yangyang (YNY)estacions de tren i autobús5 kmTerminal Bus Sokcho7 kmTerminal Bus Express de Sokchohospitals i clíniques2,5 kmSeongcheon Health Cneterfarmàcies4,1 kmSalang Pharmacybotiga de conveniència1,8 kmGS25Retirada d'efectiu3,5 kmATM\nSobre l'allotjamentDescripcióTant si es tracta d'un viatge de plaer com si és de negocis, Hanwha Resort Seorak és una elecció d'allotjament magnífica quan visiten Sokcho-si. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Per aquells de vosaltres que vulguin aventurar-se Seorak Waterpia, Seorak Cinerma, Choksan Spa World són només algunes de les atraccions disponibles per als visitants. Hanwha Resort Seorak ofereix un servei impecable i compleix amb totes les exigències dels més experimentats viatgers. L'hotel ofereix Wi-Fi gratuït en totes les habitacions, recepció 24 hores, magatzem d'equipatge, aparcament de cotxes, habitació familiar per garantir el més gran comfort possible als seus clients. Entri en una de les 796 habitacions i escapi de l'estrès del dia amb una ampla gama de comoditats com aire condicionat, balcó/terrassa, telèfon, aparell de televisió, cuina americana. A més, l'oci que l'hotel ofereix assegurarà que tengui molt a fer durant el dia. Sigui quina sigui la seva raó per visitar Sokcho-si, el Hanwha Resort Seorak és el lloc perfecte per una estimulant i emocionant escapada.Mostrar mésCaracterístiquesAccés a InternetWi-Fi gratuït en totes les habitacions Desplaçamentaparcament de cotxesservei de llançadora Coses a fer, maneres de relaxar-sevisites turístiques Àpats, begudes i refrigeribar de la piscinainstal.lacions de barbacoaRestaurantscafeteriamàquina venedora Serveis i comoditatsconsergemagatzem d'equipatgezona de fumadorsPer als nenshabitació familiar Accésascensorrecepció [24 hores]s'admeten animals de companyiaDisponible a totes les habitacionsaire condicionatcafetera/teteraneveraaparell de televisiócuina americanaplat de dutxaassecador de cabellempolles d'aigua de cortesiasala d'estarbalcó/terrassaestris de cuinatelèfonIdiomes ParlatsAnglèsCoreà Mostra MenysPolítiquesNens i llits supletorisNens de 0 a 2 any(s) [inclosos]Gratuït si s'usen els llits existents. Nota, si necessiteu un bressol hi pot haver càrregs extra.Nens de 3 a 6 any [inclosos]Gratuït si s'usen els llits existents.Els hostes de 7 anys i més es consideraran adults.Els llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésInformació útilEntrada/SortidaHorari d'entrada des de: 3:00 PMHorari de sortida fins a: 11:00 AML'allotjamentNombre d'habitacions: 796Voltatge de l'habitació: 220Mostrar més